fi fi fi fi fi fi fi es es es fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi it fi fi fi fi fi fi fi es es es fi fi da fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi de fi fi fi fi fi fi fi fi fi fi de fi fi fi fi fi fi fi fi fi de fi fi fi fi fi fi fi fi fi fi fi en fi fi fi fi fi fi fi fi en fi fi fi fi fi fi fi fi en fi fi fi fi fi
Rakastan luontoa. Kävelen mielelläni merkityillä luontopoluilla tai retkeilyreiteillä ja käyn tutustumassa mielenkiintoisiin luontokohteisiin. Tietoa näistä kaikista voi olla yllättävän vaikea löytää - siksipä päätin kantaa korteni kekoon ja auttaa muita luonnosta kiinnostuneita löytämään näitä Suomen luonnon helmiä. Luontoterveisin: Luontopolkumies Mika
Kohokohdat: Kaunis suoluonto ja harjumaisema
Parkkipaikka: Kirveslammen pysäköintialue, Vartiamäentie 1073. Paikka kartalla.
Leivonmäen kansallispuistossa oli jo kävelty Koskikaran kierros. Suunta oli kohti kotia, mutta vielä oli aikaa käydä yksi lyhyt kävely ja valinta osui sitten Kirveslammen kierrokseen. Muistan käyneeni Kirveslammella kerran aikaisemmin ja nyt tarkistin kalentereista, että se käynti oli kesäkuussa 2008. Olin kirjoittanut käyneeni "suokierroksella", voi siis olla, että reitti on nimetty myöhemmin Kirveslammen kierrokseksi. Muistissa edellisestä käynnistä oli oikeastaan vain pitkospuukävely ja parkkipaikalla sijainnut turvetorni. Joka oli yhä paikallaan. Viimeksi siinä ei kuitenkaan kasvanut korkeita männyntaimia, kuten vertailukuvasta voi nähdä.
Parkkipaikan tauluissa on sama Leivonmäen laaja kartta, joka löytyi myös Rutalahdesta (Koskikaran kierroksen lähtöpisteestä). Reittikarttaa ei oikein voi hyödyntää kävellessä, mutta eipä tällä reitillä karttaa juuri tulisi vilkaistuakaan. Se on helppo, eikä sen varrella ole yhtään risteystä.
Parkkipaikalta lähtee toki toinenkin reitti, Luupään lenkki. Sen suunta on päinvastainen eli jotakuinkin kohti pohjoista, kun Kirveslammen lenkki suuntaa kaakkoon. Reittimerkinnät ovat sinisiä maalimerkkejä.
Reitti laskeutuu Haapasuon laitaan melko lailla saman tien ja vuorossa on ensimmäinen lyhyt pitkospätkä. Kirveslampi jää reitin vasemmalle puolelle eikä reitti missään vaiheessa käy aivan lammen rannassa.
Ai mitä? Oliko täällä tämänkin verran korkeuseroja, sitä en muistanut edelliseltä kerralta. Noustaan vielä Haapasuonharjulle, jossa reitti kulkee noin kolmisensataa metriä.
Puolen kilometrin kohdalla ollaan sitten jo pidemmän pitkospuuosuuden tuntumassa.
Haapasuon puuton - tai ainakin kitukasvuisen puuston - alue aukeaa. Edellämme kulki muutama ulkoilija ämpäreiden kanssa. Tarkistimme itsekin suon lakkatilanteen emmekä löytäneet pitkospuiden läheltä ainuttakaan, liekö muut keränneet ne nenämme edestä.
Kirveslammen lisäksi polku kiertää vielä toisen, ilmeisesti täysin nimettömän pienen suolammen. Sen rannalla on myös luontotorni, joka tässä kuvassa jää vielä hieman puiden taakse piiloon.
Tornissa oli ruuhkaa. Ulkoileva porukka (aikuisia ja lapsia) piti siellä taukoa - vaan eipä se haitannut, sanoin ottavani pari kuvaa ja lähteväni jatkamaan matkaa. Maisema pienen lammen yli on tosi kaunis.
Vielä kuva tornista ja Luontopolkumiehestä rappusilla ennen reissun jatkumista. Noin kilometri kävelyä takana.
Värit! Suon värit ovat tosi kauniita - melkeinpä mihin aikaan vuodesta sitten suolla kulkeekin. Valokuva ei oikein tee oikeutta ruskean, punaisen, oranssin ja vihreän sävyille. Sininen lampi ja taivas kruunaa maiseman.
Vielä jokunen metri pitkospuuosuutta. Viimeiset puoli kilometriä kuljetaan taas kovalla maalla, toki ihan suomaiseman reunassa..
Ja niin päättyi Kirveslammen kierros. Pituutta noin 1,7 km, käytimme siihen noin 40 minuuttia - ilman sen kummempia taukoja. Reitillä oli muutama muukin ulkoilija.
Reitti on helppo, Se on lyhyt ja kulkee suureksi osaksi pitkoksilla. Nousu harjulle on kuitenkin jyrkähkö, ihan tasamaastossa ei sentään kuljeta. Korkeuseroa lienee kymmenisen metriä.
Sijainti: N=6862239.712, E=448343.479 (ETRS-TM35FIN)
Voit seurata retkitunnelmiani myös Instagramissa: @luontopolkumies ja Facebookissa
Muita Luontopolkumiehen reittejä lähistöllä:
Onko reittiin tullut muutoksia? Jotain korjattavaa, lisättävää, kommentteja? Lähetä postia Luontopolkumiehelle
Tämän blogin suosituimmat tekstit
Päivämäärä: 29.9.2018 Luontopolkumiehen reittinumero: 45 Reitin pituus: 7,5 km Kohokohdat: Meikonjärven rannat, loistavia istuskelupaikkoja melkein koko reitin ajan. Opasteet ja kyltit: Hyvät Parkkipaikka: Korsonlammentie 31. Iso parkkipaikka. Lauantaina puolen päivän maissa melko täyttä! Jalkineet/varusteet: Välillä mutainen reitti. Valitsisin itse vaelluskengät tai kumisaappaat. Yllättävän moni vastaantulija liikkeillä lenkkareissa. Olin kuullut paljon Meikon ulkoilualueesta Kirkkonummella. Toistaiseksi en ollut käynyt siellä, koska Etelä-Suomen Retkeilyoppaassa mainitaan, ettei alueella ole merkittyjä reittejä. No, tieto vanhenee ja niin tämäkin - nykyisin Meikossa on kolme merkittyä reittiä ja onneksi löysin niistä tietoa googlen avulla. Laitoin navigaattoriin osoitteeksi Korsonlammentie 31, Kirkkonummi ja löysin paikalle helposti. Parkkipaikka on todella tilava ja aamulla siellä oli hyvin tilaa. Päivän mittaan se kyllä täyttyi vauhdilla. Infotaulussa on melko vähän tie
Lapakiston retkeilyreitit Lahden Nastolassa
Päivämäärä: 28.5.2018 Luontopolkumiehen reittinumero: 22 Reitin pituus: Sammalistonpolku ja Pitkäjärvenpolku yhteensä n. 6.0 km Kohokohdat: Lampi- ja järvimaisemat, paljon eripituisia reittejä Opasteet ja kyltit: Hyvät. Itselleni osui yksi hieman epäselvä kohta, josta selvisin karttaa lukemalla. Parkkipaikka: Useampi parkkipaikka Ristikankaantien ja Sammalistontien risteyksessä Varusteet/jalkineet: Yllättävän kosteaa jopa näin kuivan kauden keskellä. Vaelluskengät OK, kumisaappaat varmasti tarpeen kostealla kaudella.  Lapakiston reiteistä mainittaessa täytyy aloittaa mainitsemalla sinne vievä hiekkatie, joka oli ainakin nyt todella heikossa kunnossa. Kuoppainen ja täynnä raiteita, varsinkin viimeinen kilometri. Itse kävelyreitit sen sijaan ovat erinomaisia ja valitsemani reitin varrelle osui neljä kaunista lampea tai järveä, jotka tuntuivat yksi toisensa jälkeen aina kauniimmilta ja mukavammilta, joten oma mielialakin kohosi koko ajan. Mutta palataanpa alkuun ja aloitetaan kronol
Päivämäärä: 13.5.2018 ja 19.8.2020 Luontopolkumiehen reittinumero: 18 Reitin pituus: 10 km/5 km Kohokohdat: Pilvijärvi Opasteet ja kyltit: Opasteet kohtalaiset. Muutamassa kohdassa ongelmiakin reitin löytymisessä. Parkkipaikka: Söderkullan koulu, Neiti Miilintie 3 , tai Möträskintiellä lähempänä Pilvijärveä. Varusteet/jalkineet: Suureksi osaksi kalliota ja kangasta, melko kuivaa. Normaalioloissa lenkkareillakin pärjää. Söderkullan ulkoilureittejä on valittavissa kaksi eri pituutta, viiden tai kymmenen kilometrin reitti. Kävelin viiden kilometrin kierroksen toukokuussa 2018 ja koko kympin elokuussa 2020. Pilvijärvellä olin käynyt pari kertaa jo ennen blogin pitoakin ja tiesin sen mukavaksi retkikohteeksi - sen rannalla kulkee mukavia polkuja ja rannoilla on paljon hyviä taukopaikkoja. Auton voi parkkeerata koulun pihaan. Täältä lähtee iso määrä erilaisia ulkoilureittejä, mutta 5 ja 10 kilometrin luontopolkujen ympyräreitit alkavat muutaman sadan metrin päästä. Seuraa sinisiä
Luontopolkumies. Asun Helsingissä, mökkeilen Etelä-Savossa. Kävelen mielelläni luontopolkuja ja merkittyjä retkeilyreittejä - ja haluan jakaa niistä tietoa muillekin. Hyvä luontopolku: monipuolista luontoa, monenlaista metsätyyppiä, monenlaista kävelyalustaa. Hyvät kyltit ja opasteet. Plussaa istuskelupaikoista ja pitkospuista!
Kasken kierros Kolin kansallispuistossa Lieksassa
Mäkrän kierto Kolin kansallispuistossa Lieksassa
Kirveslammen kierros Leivonmäen kansallispuistossa
Koskikaran kierros Leivonmäen kansallispuistossa
Näytä enemmän Näytä vähemmän